als_Latn dik_Latn sag_Latn
Nëse telefoni juaj Android humbet, ose vidhet, aplikacioni i sigurisë Kaspersky mund t’ju ndihmojë jo vetëm të gjeni telefonin tuaj, por edhe t’ju dërgojë fotografitë e vendndodhjes së telefonit.
Përmes një qendre kontrolli të re në ueb për përdoruesit e aplikacionit mund të aktivizoni funksionin ‘Mugshot’, që përdor kamerën e përparme të telefonit të vjedhur, ose të humbur dhe bën foto të personit, apo vendit.
Fotot merren në fshehtësi, kështu që hajduti i telefonit tuaj nuk është në dijeni. Fotot e nxjerra mund të shihen direkt me anë të qendrës së kontrollit të aplikacionit, ose me email në një adresë të paracaktuar.
Nëse ju kanë vjedhur telefonin, atëherë ato foto mund t’ju tregojnë hajdutin. Nëse nuk e mbani mend se ku e keni vendosur telefonin tuaj, atëherë një foto mund t’ju ndihmojë të kujtoni se ku e keni lënë atë.
Përveç se ju jep qasje në kamerën e telefonit tuaj, aplikacioni gjithashtu ju lejon të lokalizoni telefonin e zhdukur nga interneti duke përdorur GPS, GSM ose Wi-Fi dhe Google Maps. Ju gjithashtu mund të shikoni veprimet e fundit të bëra në telefonin tuaj, si dhe të gjeni nëse karta juaj SIM është hequr, ose zëvendësuar.
Kaspersky Mobile Security është në dispozicion tani për Android-in. Një licencë 1 vjeçare e aplikacionit mund të blihet për $14,95 nga dyqani i Google-it dhe është në shitje për $9,99 nga Kaspersky (rregullisht $ 19,99).
(Herë të lexuara: 329)
als_Latn als_Latn als_Latn als_Latn als_Latn als_Latn als_Latn